open-index/open-wikipedia-markdown huggingface dataset:
Πρωθυπουργός της Λιθουανίας

Ο **Πρωθυπουργός της Λιθουανίας** (λιθουανικά: *Ministras Pirmininkas*  δηλαδή **Υπουργός-Πρόεδρος**) είναι ο επικεφαλής της κυβέρνησης της Λιθουανίας. Ο πρωθυπουργός είναι ο επικεφαλής της κυβέρνησης της χώρας και διορίζεται από τον Πρόεδρο με τη σύμφωνη γνώμη του λιθουανικού κοινοβουλίου, του Σέιμας. Το σύγχρονο αξίωμα του πρωθυπουργού ιδρύθηκε το 1990, κατά τη διάρκεια της αναταραχής κατά την κατάρρευση της Σοβιετικής Ένωσης, αν και ο επίσημος τίτλος έως τις 25 Νοεμβρίου 1992 ήταν «Πρόεδρος του Συμβουλίου των Υπουργών».

Ιστορικά, ο τίτλος του πρωθυπουργού είχε χρησιμοποιηθεί επίσης μεταξύ του 1918 και του 1940 κατά τη διάρκεια της πρώτης Δημοκρατίας της Λιθουανίας, η οποία υπήρξε από την κατάρρευση της Ρωσικής Αυτοκρατορίας μέχρι την προσάρτηση της χώρας από τη Σοβιετική Ένωση.

## Δημοκρατία της Λιθουανίας (1918–1940)

Έπειτα από το τελεσίγραφο του 1940, οι δυνάμεις της Σοβιετικής Ένωσης εισέβαλαν στη Λιθουανία, αναγκάζοντας τον Αντάνας Σμέτονα να εγκαταλείψει τη χώρα. Ο Αντάνας Μέρκις, ο οποίος ανέλαβε τη θέση του υπηρεσιακού προέδρου σύμφωνα με το σύνταγμα, ανακοίνωσε επίσημα ότι ενέλαβε την προεδρία σε μόνιμη βάση και διόρισε τον Γιούστας Παλέκις, ο οποίος ήταν ευνοούμενος των σοβιετικών αρχών, ως πρωθυπουργό, ενόψει του σχηματισμού "λαϊκής κυβέρνησης". Σύντομα ο Μέρκις παραιτήθηκε, αφήνοντας τον Παλέκις να αναλάβει και υπηρεσιακός πρόεδρος. Η προεδρία του Μέρκις δεν αναγνωρίζεται ως νόμιμη στη σύγχρονη Λιθουανία.
 Επίσης ο Παλέκις δεν συγκαταλέγεται στον κατάλογο των πρωθυπουργών του Μεσοπολέμου στις κυβερνητικές πηγές.

## Λιθουανική Σοβιετική Σοσιαλιστική Δημοκρατία (1940–1990)
;Πρόεδρος του Συμβουλίου των Κομισαρίων του Λαού στη Λιθουανική ΣΣΔ 
*Μετσισλόβας Γκεντβίλας (1901-1981) (25 Αυγούστου 1940 – 2 Απριλίου 1946) (σε εξορία στη Ρωσική Σοσιαλιστική Δημοκρατία το 1941–1944) 

;Πρόεδροι του Συμβουλίου Υπουργών της Λιθουανικής Σ.Σ.Ρ.
*Μετσισλόβας Γκεντβίλας  (1901-1981) (2 Απριλίου 1946 – 16 Ιανουαρίου 1956)
*Μοτιέγιους Σουμάουσκας  (1905-1982) (16 Ιανουαρίου 1956 – 14 Απριλίου 1967)
*Γιουόζας Μανιούσις  (1910-1987)  (14 Απριλίου 1967 – 16 Ιανουαρίου 1981)
*Ρινγκάουντας Σονγκάιλα (1929-2019)   (16 Ιανουαρίου 1981 – 18 Νοεμβρίου 1985)
*Βιτάουτας Σακαλάουσκας (1933-2001)   (18 Νοεμβρίου 1985 – 17 Μαρτίου 1990)

## Προσωρινή Κυβέρνηση της Λιθουανίας (1941)
;Υπηρεσιακός Πρωθυπουργός της Προσωρινής Κυβέρνησης 
*Γιουόζας Αμπραζεβίσιους (1903-1974)   (23 Ιουνίου 1941 – 5 Αυγούστου 1941)

## Δημοκρατία της Λιθουανίας (1990–σήμερα)

Από τις 11 Μαρτίου 1990 έπειτα από την υιοθέτηση της Πράξης Επανίδρυσης του Κράτους της Λιθουανίας, υπηρέτησαν τα ακόλουθα πρόσωπα:

; Κόμματα

### Υποσημειώσεις


### Παραπομπές


Κατηγορία:Πολιτική της Λιθουανίας

Λιθουανια
Πυργί Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.122327,
          38.523446
        ]
      }
    }
  ]
}

Το **Πυργί** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 224 κατοίκους. Είναι κτισμένο σε υψόμετρο 50 μ. στο ανατολικό τμήμα της κοιλάδας του Νηλέα και περίπου 2 χιλιόμετρα βόρεια από το Αυλωνάρι. Η οικονομία του χωριού βασίζεται κυρίως στη γεωργία, με κύρια προϊόντα τα κηπευτικά, τα σιτηρά, το λάδι και το κρασί.

## Ιστορικά στοιχεία
Στη θέση όπου βρίσκεται το νεκροταφείο υπήρχε κατά το παρελθόν μικρός οχυρός πύργος, από τον οποίο πήρε το χωριό το όνομά του. Ο πύργος αυτός δεν είναι γνωστό πότε κτίστηκε. Ο P. Girard θεωρεί ότι πρόκειται για κτίριο της κλασικής εποχής ενώ ο C. Friedrich τον αναγνωρίζει ως κυκλικό πύργο του 4ου αιώνα π.Χ. ο οποίος πιθανόν να είχε ρόλο φρυκτωρίας.

Το χωριό δεν αναφέρεται στο οθωμανικό κατάστιχο του 1474, ίσως γιατί αποτελούσε τμήμα του γειτονικού Αυλωναρίου, το οποίο ήταν έδρα βυζαντινής επισκοπής. Σύμφωνα με την παράδοση το χωριό δημιουργήθηκε από κατοίκους της περιοχής του Κάστρου, οι οποίοι για λόγους ασφαλείας και εγκαταστάθηκαν στο Πυργί μετά την επιδρομή του Χαϊρεντίν Μπαρμπαρόσα το 1538. Μετά την απελευθέρωση πολλοί από αυτούς μετεγκαταστάθηκαν στη Σκιάθο. Σύμφωνα με μια άλλη άποψη, το Πυργί δημιουργήθηκε από κατοίκους του χωριού Πυργί στη Χίο, οι οποίοι εγκαταστάθηκαν στην περιοχή περί τον 17ο αιώνα.

Το 1836 το Πυργί προσαρτήθηκε στον δήμο Δυστίαιων και έπειτα, το 1848, στον δήμο Αυλώνος. Με την κατάργηση των δήμων το 1912 το Πυργί προσαρτήθηκε στην κοινότητα Ορίου, αλλά το 1927 ορίστηκε έδρα ομώνυμης κοινότητας.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Σε ένα μικρό έξαρμα στο κέντρο του χωριού είναι κτισμένος ο βυζαντινός ναός της Μεταμόρφωσης του Σωτήρος. Ο ναός ανήκει στον τύπο του σταυρεπίστεγου ναού. Σύμφωνα με την κτητορική επιγραφή κτίστηκε με έξοδα της Μεληδόνης και των παιδιών της. Η χρονολογία της επιγραφής δεν έχει διατηρηθεί σε καλή κατάσταση και πιθανότερες είναι οι χρονολογίες ςωιη ή ςωδ, οι οποίες αντιστοιχούν στα έτη 1310/11 και 1296. Ο ναός είναι τοιχογραφημένος, αλλά ο διάκοσμος σώζεται αποσπασματικά, ιδίως στον νότιο τοίχο, όπου η διάνοιξη παραθύρου οδήγησε σε καταστροφή τοιχογραφιών. Στην αψίδα του ναού διακρίνονται δύο στρώματα τοιχογραφιών. Ο νάρθηκας είναι νεώτερη προσθήκη και οδήγησε στην κατεδάφιση του αρχικού δυτικού τοίχου.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Νίκη Γρανά

Η **Νίκη Γρανά** (Αθήνα, 16 Απριλίου 1987) είναι Ελληνίδα ηθοποιός της τηλεόρασης και τραγουδίστρια.

Είναι κυρίως γνωστή για τη συμμετοχή της στην τηλεοπτική σειρά *[[Κλεμμένα Όνειρα]].

== Βιογραφία ==
Γεννήθηκε στην Αθήνα το 1987. Το 2002, σε νεαρή ηλικία ξεκίνησε να ασχολείται με το τραγούδι ενώ συνεργάστηκε με τους [[Πυξ Λαξ]] στο Σταυρό του Νότου κάνοντας φωνητικά. Όταν τελείωσε το σχολείο ξεκίνησε τις σπουδές της πάνω στο αντικείμενο της υποκριτικής στη Δραματική Σχολή του Γιώργου Θεοδοσιάδη απ' όπου αποφοίτησε το 2009, ενώ έχει σπουδάσει μουσική στο Εθνικό Ωδείο. 

Κατά τη διάρκεια των σπουδών της έκανε την πρώτη της εμφάνιση ως ηθοποιός στην τηλεόραση, με ένα μικρό ρόλο, στη σειρά *Μαύρα Μεσάνυχτα* ενώ έκανε εμφανίσεις σε διάφορες μουσικές σκηνές. Έχει συνεργαστεί με διάφορους γνωστούς καλλιτέχνες μεταξύ των οποίων ο [[Φίλιππος Πλιάτσικας]], ο [[Μίλτος Πασχαλίδης]] ενώ έχει ολοκληρώσει τον πρώτο της δίσκο, σε συνεργασία με την μπάντα της, τους misty9.

Η πρώτη γνωστή εμφάνιση στην τηλεόραση έγινε το 2011, στην καθημερινή σειρά *Κλεμμένα Όνειρα* στο [[Mega Channel]]. Εκεί για τρεις σεζόν υποδύθηκε τη Φρύνη Δημητριάδη, μία νεαρή φοιτήτρια που συγκατοικούσε με την κεντρική πρωταγωνίστρια της σειράς. Μετά την ολοκλήρωση του ρόλου της στη σειρά ακολούθησαν διάφορες συμμετοχές στη δραματική σειρά *Δικαίωση* σε σκηνοθεσία Δημήτρη Αρβανίτη τη σεζόν 2014-2015. Το 2017 πρωταγωνίστησε μαζί με τον [[Κώστας Αποστολίδης|Κώστα Αποστολίδη]], τη [[Ζέτα Δούκα]] και την [[Ελισάβετ Μουτάφη]] στην καθημερινή σειρά *Αρ3να* στο [[Star Channel]]. Τη σεζόν 2017-2018 πρωταγωνίστησε μαζί με την [[Πηνελόπη Αναστασοπούλου]], τη [[Θωμαΐς Ανδρούτσου|Θωμαΐδα Ανδρούτσου]] και την [[Κατερίνα Μισιχρόνη]] στην κομεντί *4xxx4*. Το 2018, έπαιξε σε ένα επεισόδιο της αστυνομικής σειράς *Έγκλημα και Πάθος''.

## Προσωπική ζωή
Στις 15 Απριλίου 2021 απέκτησε μια κόρη, τη Φλώρα, με τον σύντροφο της, Παναγιώτη Αυγερινό.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί φωνής
Γιάννηδες Εύβοιας

Οι **Γιάννηδες** είναι χωριό του Δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχουν 105 κατοίκους.

## Γενικά και ιστορικά στοιχεία
Είναι κτισμένοι σε υψόμετρο 200 μ. σε κατάφυτη πλαγιά. Περιβάλλεται από καλλιέργειες ελιών, μουριών, κερασιών και συκιών. Το χωριό παράγει λάδι, σύκα, μέλι και κτηνοτροφικά προϊόντα.

Το όνομα του χωριού προέρχεται από το όνομα των πρώτων οικιστών. Αναφέρεται για πρώτη φορά ως ανεξάρτητος οικισμός το 1879, όταν προσαρτήθηκε στον δήμο Κοτυλαίων. Με την κατάργηση του δήμου το 1912 προσαρτήθηκε στην κοινότητα Καδίου, όπου και παρέμεινε μέχρι την καποδιστριακή διοικητική μεταρρύθμιση το 1997, οπότε και προσαρτήθηκε στον δήμο Κονιστρών. Σήμερα ανήκει στον δήμο Κύμης - Αλιβερίου.

Η πορεία του πληθυσμού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κάτω Κουρούνι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.088811,
          38.588961
        ]
      }
    }
  ]
}


Το **Κάτω Κουρούνι** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 82 κατοίκους. Είναι κτισμένο σε υψόμετρο 200 μ. στην πλαγιά ηφαιστειογενούς όρους. Περιβάλλεται από δάσος.

## Γενικά και ιστορικά στοιχεία
Η ετυμολογία του ονόματος δεν είναι γνωστή. Μια θεωρεία αναφέρει ότι προέρχεται από το πτηνό κουρούνα, το οποίο φωλιάζει στους βράχους. Μια άλλη θεωρεία αναφέρει ότι προέρχεται από παράφραση της λέξης κορώνη (=στέμμα) και αναφέρεται στη θέση του χωριού. Μια πιο πιθανή ιστορία είναι ότι προέρχεται από το όνομα του πρώτου οικιστή, ο οποίος λεγόταν Κουρούνας, στους βυζαντινούς χρόνους. Το χωριό αναφέρεται ως Kuruni σε οθωμανικό φορολογικό κατάστιχο του 1474. Σύμφωνα με το κατάστιχο, είχε 37 σπίτια.

Το 1836, μετά την ίδρυση του ελληνικού κράτους, προσαρτήθηκε στον δήμο Κονιστρών και έπειτα το 1848, στον δήμο Κοτυλαίων. Με την κατάργηση του δήμου το 1912 ορίστηκε έδρα της κοινότητας Κουρουνίου στην επαρχία Καρυστίας, η οποία περιλάμβανε επίσης το Άνω Κουρούνι. Το 1929 το Άνω Κουρούνι αποσπάστηκε από την κοινότητα και ορίστηκε έδρα δικής του κοινότητας. Η κοινότητα και παρέμεινε μέχρι την καποδιστριακή διοικητική μεταρρύθμιση το 1997, οπότε και προσαρτήθηκε στον δήμο Κονιστρών. Σήμερα ανήκει στον δήμο Κύμης - Αλιβερίου.

Η πορεία του πληθυσμού σύμφωνα με τις απογραφές:

Ανάμεσα στο Άνω και στο Κάτω Κουρούνι βρίσκεται πηγή νερού, όπου έχει διαμορφωθεί χώρος αναψυχής.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κατερίνα Δημητρόγλου

Η **Κατερίνα Δημητρόγλου** (Αθήνα, 23 Φεβρουαρίου 1985) είναι Ελληνίδα ηθοποιός.

## Βιογραφία
Γεννήθηκε το 1985 στην Αθήνα όπου και μεγάλωσε. Από την εφηβεία της ξεκίνησε να ασχολείται ερασιτεχνικά με το θέατρο παίζοντας σε θεατρικές παραστάσεις. Σε ηλικία 18 ετών, πέρασε στη Φιλοσοφική Σχολή Αθηνών απ' όπου αποφοίτησε πέντε χρόνια μετά. Παράλληλα, ξεκίνησε σπουδές υποκριτικής στην Ανώτερη Δραματική Σχολή Ίασμος του Βασίλη Διαμαντόπουλου ενώ κατά τη διάρκεια των σπουδών της ξεκίνησε να δουλεύει ως ηθοποιός στη τηλεόραση και τον κινηματογράφο.

Το 2005, έπαιξε σε δύο κινηματογραφικές παραγωγές μικρού μήκους στο «Fake Words» και το «Maths Degree». Την ίδια περίοδο ήταν μέρος του καστ της σατιρικής σειράς του Γιάννη Ζουγανέλη, «Γιαννάκη ομορφόπαιδο» στο ALTER. Το 2008, συμμετείχε σε ένα επεισόδιο της σειράς «Σε είδα...» ενώ συμπρωταγωνίστησε μαζί με τη Θεοφανία Παπαθωμά και τον Στράτο Τζώρτζογλου σε ένα επεισόδιο της ερωτικής σειράς «Αληθινοί Έρωτες». Τη σεζόν 2008-2009 έπαιξε στη δραματική σειρά «Το κλειδί του παραδείσου» ενώ τις σεζόν 2009-2011 είχε ένα από τους βασικούς ρόλους στη καθημερινή σειρά του ANT1, «Κάρμα». Από το 2011 μέχρι το 2014 πρωταγωνίστησε στη διαδικτυακή κωμική σειρά «See you around». Τη σεζόν 2013-2014 ερμήνευσε το ρόλο της φοιτήτριας Πέγκυς Κάραλη στο τρίτο κύκλο της καθημερινής σειράς «Κλεμμένα Όνειρα» σε σκηνοθεσία Δημήτρη Αρβανίτη.

Ο ρόλος που την έκανε ιδιαίτερα γνωστή στο ευρύ κοινό ήταν αυτός της Νατάσας Γκέκου στη δραματική σειρά «Δικαίωση». Εκεί τη σεζόν 2014-2015 συμπρωταγωνίστησε μαζί με τον Αλέξανδρο Σταύρου. Ακολούθησε η κωμική σειρά «Μάλιστα, Σεφ!» την επόμενη σεζόν.

Το 2015, έπαιξε στις ταινίες «Amore Mio» και «Ο Κλέαρχος, η Μαρίνα και ο κοντός» (remake).

Είναι γνωστή για τους ρόλους της στις σειρές του MEGA, Κλεμμένα ΌνειραΔικαίωση.σειρές Γιαννάκη ομορφόπαιδο.     Ο πόλεμος των άστρων ,Η γενιά των 592 ευρώ , Ζωή μου, Κόκκινο Νυφικό ,                     Η επιστροφή , Πέτα τη Φριτέζα

## Προσωπική ζωή
Στις 4 Ιουνίου 2021 παντρεύτηκε τον επιχειρηματία Γιώργο Κούρτη και δύο μήνες αργότερα, στις 4 Αυγούστου 2021, απέκτησαν μια κόρη, την Σήλια.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Lalala (τραγούδι)

Το «**Lalala**» είναι τραγούδι του Αμερικανού μουσικού παραγωγού Y2K και του Καναδού ράπερ bbno$, το οποίο κυκλοφόρησε ως single στις 7 Ιουνίου 2019. Μία remix έκδοση, στην οποία συμμετέχουν και ο Ισπανός τραγουδιστής Ενρίκε Ιγκλέσιας, καθώς και η Καναδή τραγουδίστρια Κάρλι Ρέι Τζέπσεν, κυκλοφόρησε στις 30 Οκτωβρίου 2019.

Ένα μουσικό βίντεο για το συγκεκριμένο τραγούδι κυκλοφόρησε στις 20 Αυγούστου 2019.

## Πλαίσιο
Προκειμένου να προωθήσουν την κυκλοφορία του τραγουδιού, ο Y2K και ο bbno$ δημιούργησαν ψευδείς ιστορίες αναφορικά με το πώς συναντήθηκαν μεταξύ τους και έγραψαν το συγκεκριμένο κομμάτι, τις οποίες και έστειλαν σε μπλογκ, συμπεριλαμβανομένου του ''Lyrical Lemonade''.

## Κριτική
Ο Καρλ Λαμάρ του *[[Billboard (περιοδικό)|Billboard]]* χαρακτήρισε το συγκεκριμένο κομμάτι ως έναν «ευχάριστο ήχο», με το «απόκοσμο» ραπάρισμα του bbno$ επάνω από την «λατινικής εμπνεύσεως μελωδία».
## Επίδοση στα charts
Πρόκειται για το πρώτο τραγούδι και των δύο που να εισέρχεται στα charts, ξεκινώντας από την 84η θέση στο US ''Billboard'' Hot 100. Στη συνέχεια, το κομμάτι έφτασε ως την 55η θέση του chart.

## Charts
### Εβδομαδιαία charts

### Ετήσια charts

## Διακρίσεις

## Παραπομπές


Κατηγορία:Singles του 2019
Κατηγορία:Τραγούδια του 2019
Κατηγορία:Τραγούδια του Ενρίκε Ιγκλέσιας
Κατηγορία:Τραγούδια της Κάρλι Ρέι Τζέπσεν
Κατηγορία:Τραγούδια του TikTok
Καρστ

Το **καρστ** είναι τοπογραφία που σχηματίζεται από τη διάλυση διαλυτών πετρωμάτων, όπως ο ασβεστόλιθος, ο δολομίτης και ο γύψος. Χαρακτηρίζεται από υπόγεια αποχετευτικά συστήματα με καταβόθρες και σπήλαια. Καρστ έχουν τεκμηριωθεί σε περισσότερο ανθεκτικά σε καιρικές συνθήκες πετρώματα, όπως ο χαλαζίτης, υπό τις κατάλληλες συνθήκες. Η αποστράγγιση μπορεί να περιορίσει τα επιφανειακά ύδατα, ποταμών και λιμνών. Εντούτοις, σε περιοχές όπου το διαλυμένο υπόστρωμα καλύπτεται (πιθανώς από συντρίμμια) ή περιορίζεται από ένα ή περισσότερα υπερτιθέμενα μη διαλυτά στρώματα πετρωμάτων, διακριτά καρστικά χαρακτηριστικά είναι δυνατόν να εμφανιστούν μόνο σε υπόγεια επίπεδα και να εκλείπουν παντελώς από την επιφάνεια του εδάφους.

Η μελέτη του καρστ θεωρείται πρωταρχικής σημασίας για τη γεωλογία του πετρελαίου διότι το 50% των παγκόσμιων αποθεμάτων υδρογονανθράκων φιλοξενούνται σε πορώδη καρστικά συστήματα.

## Σημειώσεις παραπομπές

## Εξωτερικοί σύνδεσμοι

* Speleogenesis Network, a communication platform for physical speleology and karst science research
* Speleogenesis and Karst Aquifers  – a large glossary of Karst related terms
* Acta Carsologica – research papers and reviews in all the fields related to karst
* CDK Citizens of the Karst – Citizens of the Karst, a non profit NGO dedicated to the protection of the Puerto Rican Karst (English site available)
* The Virtual Cave's page on karst landforms
* Karst Information Portal - an open-access digital library linking scientists, managers, and explorers
Πρωτόκολλα της Άλμα-Άτα

μικρογραφία|Οι αρχηγοί των κρατών ύστερα από την συνθήκη.
Τα **πρωτόκολλα της Άλμα-Άτα** είναι οι ιδρυτικές διακηρύξεις και αρχές της Κοινοπολιτείας Ανεξάρτητων Κρατών (ΚΑΚ).

Οι ηγέτες της Ρωσίας, της Ουκρανίας, και της Λευκορωσίας υπέγραψαν τις συμφωνίες Μπελαβέζα στις 8 Δεκεμβρίου 1991, διαλύοντας τη Σοβιετική Ένωση και ιδρύοντας την ΚΑΚ. Στις 21 Δεκεμβρίου 1991, η Αρμενία, το Αζερμπαϊτζάν, η Λευκορωσία, το Καζακστάν, η Κιργιζία, η Μολδαβία, η Ρωσία, το Τατζικιστάν, το Τουρκμενιστάν, η Ουκρανία και το Ουζμπεκιστάν συμφώνησαν στα πρωτόκολλα της Άλμα-Άτα και εντάχθηκαν στον ΚΑΚ. Η τελευταία συμφωνία περιλάμβανε τους υπογράφοντες των συμφωνιών Μπελαβέζα, καθώς και οκτώ πρώην Σοβιετικές δημοκρατίες. Ωστόσο δεν συμμετείχαν τέσσερις άλλες δημοκρατίες: η Λιθουανία, η Λετονία, η Εσθονία, και η Γεωργία.

Τα πρωτόκολλα αποτελούνταν από τη δήλωση, τρεις συμφωνίες και ξεχωριστά παραρτήματα. Επιπλέον, ο Στρατάρχης Γιεβγκένι Σαπόσνικοφ ονομάστηκε επικεφαλής των Ενόπλων Δυνάμεων της Κοινοπολιτείας Ανεξάρτητων Κρατών. Η Λευκορωσία, το Καζακστάν, η Ρωσία και η Ουκρανία υπέγραψαν και την συμφωνία "Σχετικά με τα αμοιβαία μέτρα αναφορικά με τα πυρηνικά όπλα".

## Συμφωνία για τα Συμβούλια των Αρχηγών Κρατών και Κυβερνήσεων
Μια προσωρινή συμφωνία σχετικά με τη σύνθεση και τη διεξαγωγή των Συμβουλίων των Αρχηγών κρατών και Κυβερνήσεων συνήφθηκε μεταξύ των μελών της ΚΑΚ στις 30 Δεκεμβρίου 1991. 

## Συμφωνία για τις Στρατηγικές Δυνάμεις
Η συμφωνία για τις στρατηγικές δυνάμεις υπογράφηκε από τα μέλη της ΚΑΚ στις 30 Δεκεμβρίου 1991.

## Συμφωνία για τις Ένοπλες Δυνάμεις και τα Συνοριακά Στρατεύματα
Η συμφωνία για τις ένοπλες δυνάμεις και τα συνοριακά στρατεύματα υπεγράφη μεταξύ των μελών της Κοινοπολιτείας Ανεξάρτητων κρατών στις 30 Δεκεμβρίου 1991.

## Παραπομπές


## Εξωτερικοί σύνδεσμοι

* Πρωτόκολλα της Άλμα-Άτα (ρωσική γλώσσα). Αρχείο του Ιγκόρ Γκαϊντάρ
* Τα πρωτόκολλα της Άλμα-Άτα (ρωσική γλώσσα)
* Αγγλική μετάφραση των πρωτοκόλλων
Κατηγορία:Συνθήκες της Αρμενίας
Κατηγορία:Συνθήκες του Αζερμπαϊτζάν
Κατηγορία:Διάλυση της Σοβιετικής Ένωσης
Αυτοκρατορία της Βραζιλίας

Η **αυτοκρατορία της Βραζιλίας** ήταν ένα πρώην κράτος του 19ου αιώνα που περιλάμβανε περιοχές της σημερινής Βραζιλίας και (μέχρι το 1828) της Ουρουγουάης. Το πολίτευμά της χώρας ήταν κοινοβουλευτική μοναρχία υπό τον έλεγχο των αυτοκρατόρων Dom Pedro I και του υιού του, Dom Pedro II. Ως αποικία του πορτογαλικού βασιλείου, η Βραζιλία έγινε η βάση της Πορτογαλικής αποικιακής αυτοκρατορίας το 1808, όταν ο Πορτογάλος πρίγκιπας αντιβασιλέας, αργότερα  βασιλιάς, Dom João VI, αντιμετώπισε  τις γαλλικές επιθέσεις του Ναπολέοντα στην Πορτογαλία, και για αυτό μετέφερε την κυβέρνησή του στην πόλη Ρίο ντε Τζανέιρο. Ο João VI αργότερα γύρισε στην Πορτογαλία, αφήνοντας τον γιο του, Pedro, να ελέγχει το βασίλειο της Βραζιλίας ως αντιβασιλέας. Στις 7 Σεπτεμβρίου  1822, ο Pedro δήλωσε την ανεξαρτησία της Βραζιλίας και, αφού  ξέσπασε νικηφόρος  πόλεμος ενάντια  στο  βασίλειο του πατέρα του, ανακηρύχθηκε στις 12 Οκτωβρίου σαν Pedro I, πρώτος αυτοκράτωρ της Βραζιλίας. Η αυτοκρατορία αυτή διαλύθηκε το 1889 με την εγκατάσταση δημοκρατικού καθεστώτος.

## Εξωτερικοί σύνδεσμοι
* 

Κατηγορία:Πρώην χώρες
Κατηγορία:Ιστορία της Βραζιλίας
Κατηγορία:Βραζιλιάνικη Μοναρχία
Βαρονέτοι Ντιλκ

εναλλ.=Το οικόσημο των Βαρονέτων Ντιλκ της Οδού Sloane, Λοφίο: Μαύρο Περιστέρι, Θυρεός: Οργισμένο λιοντάρι στα δύο πόδια, Ρητό: Leo Inimicis Amicis Columba|μικρογραφία|261x261εσ|Το οικόσημο των Βαρονέτων Ντιλκ της Οδού Sloane, '''Λοφίο:''' ''Μαύρο Περιστέρι'', '''Θυρεός:''' ''Οργισμένο λιοντάρι στα δύο πόδια'', '''Ρητό:''' ''Leo Inimicis Amicis Columba''
Οι **Βαρονέτοι Ντιλκ**, της Οδού Σλόουν στην κομητεία του Μίντλσεξ, στην νοτιοανατολική Αγγλία είναι οικογένεια του Ηνωμένου Βασιλείου που κατείχαν και κατέχουν τον τίτλο του Βαρονέτου. Ο τίτλος τους ξεκίνησε στις 22 Ιανουαρίου του 1862 με τον Φιλελεύθερο πολιτικό Σερ Τσαρλς Ντιλκ (1ος Βαρονέτος). Πέρα απο την πολιτική του καριέρα, έπαιξε σημαντικό ρόλο στις διεθνείς εκθέσεις του Λονδίνου μεταξύ 1851 και 1862. Ο Ντιλκ ήταν γιος του κριτικού και λογοτεχνικού συγγραφέα Τσαρλς Ουέντγουερθ Ντιλκ. Τον διαδέχθηκε ο γιος του, ο δεύτερος Βαρονέτος. Ήταν και αυτός φιλελεύθερος πολιτικός και υπηρέτησε υπό τον Γουίλιαμ Ίουαρτ Γκλάντστοουν ως Κοινοβουλευτικός Υφυπουργός Εξωτερικών απο το 1880 μέχρι το 1882 και ως Πρόεδρος του Συμβουλίου Τοπικής Αυτοδιοίκησης απο το 1882 μέχρι το 1885. Ωστόσο, η πολιτική του σταδιοδρομία τελείωσε ολοκληρωτικά το 1885 μετά απο μία αρκετά δημοσιευμένη υπόθεση διαζυγίου.

Η οικογένεια των Ντιλκ Βαρονέτων προέρχεται από τον Φίσερ Ντιλκ (περίπου 1591 - 1660), γιο του Τόμας Ντιλκ, του Μάξστοουκ Κασλ, που παντρεύτηκε την Σύμπιλ Ουέντγουερθ (περίπου 1610 - 1660).

## Βαρονέτοι Ντιλκ, της Οδού Sloane (1862)
200px|right|εναλλ.=Το οικόσημο των Ουέντγουερθ, προγόνων των Ντιλκ Βαρονέτων οι οποίοι προήλθαν απο την Σίμπιλ Ουέντγουερθ! Το οικόσημο αποκτήθηκε απο τον Ουίλιαμ Ουέντγουερθ (1283-1308)|μικρογραφία|Το οικόσημο των Ουέντγουερθ, προγόνων των Ντιλκ Βαρονέτων οι οποίοι προήλθαν απο την Σίμπιλ Ουέντγουερθ! Το οικόσημο αποκτήθηκε απο τον Ουίλιαμ Ουέντγουερθ (1283-1308)

* Σερ Τσαρλς Ουέντγουερθ Ντιλκ, 1ος Βαρονέτος (1810–1869)
* Σερ Τσαρλς Ουέντγουερθ Ντιλκ, 2ος Βαρονέτος (1843–1911)
* Σερ Τσαρλς Ουέντγουερθ Ντιλκ, 3ος Βαρονέτος (1874–1918), (βλέπε: Σερ Τσαρλς Ουέντγουερθ Ντιλκ, 2ος Βαρονέτος/Οικογένεια)
* Σερ Φίσερ Ουέντγουερθ Ντιλκ, 4ος Βαρονέτος (1877–1944)
*Σερ Τζον Φίσερ Ουέντγουερθ Ντιλκ, 5ος Βαρονέτος (1906–1998)
* Πάτερ Σερ Τσαρλς Τζον Ουέντγουερθ Ντιλκ, 6ος Βαρονέτος (1937 - σήμερα), Ιερέας στο Ορατόριο της εκκλησίας του Αγίου Φίλιπ Νέρι του Λονδίνου.

Ο πιθανός κληρονόμος του τίτλου, καθώς ο τελευταίος της λίστας δεν έχει απογόνους, είναι ο Δρ. Τίμοθι Φίσερ Ουέντγουερθ Ντιλκ (1938 - σήμερα), ο μικρός αδελφός του τωρινού Βαρονέτου. Είναι ρευματολόγος στο Λονδίνο. Ο πιθανός κληρονόμος του Δρ Ντιλκ είναι ο μοναχογιός του, Φίλιξ Ουέντγουερθ Ντιλκ (1967 - σήμερα).

## Πηγές


Κατηγορία:Βαρονέτοι της Μεγάλης Βρετανίας
Κάδι Εύβοιας

Το **Κάδι** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 189 κατοίκους. Είναι κτισμένο σε υψόμετρο 210 μ. σε μικρό λόφο στους πρόποδες των Κοτύλαιων.

## Ιστορικά στοιχεία
Η ετυμολογία του ονόματος δεν είναι γνωστή. Σύμφωνα με μια άποψη προέρχεται από το κάδος, ένα δοχείο το οποίο χρησιμοποιείται για τη συλλογή γάλακτος, καθώς η οικονομία του χωριού είναι κυρίως κτηνοτροφική. Σύμφωνα με μια άλλη άποψη στο χωριό έμενε Τούρκος καδής (τοπάρχης) και από αυτό το γεγονός πήρε το χωριό το όνομά του. Το χωριό αναφέρεται στο οθωμανικό φορολογικό κατάστιχο του 1474 ως *Kazi*. Σύμφωνα με την κατάστιχο είχε 42 σπίτια με 4 χήρες και υπαγόταν στον ναχιγιέ Μονοδρύου.

Το 1836 το Κάδι προσαρτήθηκε στον δήμο Κονιστρίων, το 1848 στον δήμο Κοτυλαίων και με την κατάργηση των δήμων το 1912 ορίστηκε έδρα κοινότητας η οποία περιελάμβανε επίσης το χωριό Γιάννηδες. Κατά τη διάρκεια της κατοχής, στον περίβολο του ναού του Αγίου Σεραφείμ εκτελέστηκαν 30 Έλληνες από τις κατοχικές δυνάμεις.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο κέντρο του χωριού βρίσκεται ενετικός οχυρός πύργος. Ο πύργος κτίστηκε ανάμεσα στα τέλη του 14ου αιώνα και το 1470, όταν η Εύβοια κατακτήθηκε από τους Οθωμανούς Τούρκους.

Από το Κάδι ξεκινάει δρόμος ο οποίος ανεβαίνει στα Κοτύλαια, αφού περάσει πρώτα μέσα από μια χαράδρα. Μετά από πέντε χιλιόμετρα αρχίζει το ελατοδάσος του Καδίου.

## Εξωτερικοί σύνδεσμοι
* Πύργος Καδί από τον Καστρολόγο

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Cappelen Damm

Η **Cappelen Damm** είναι νορβηγικός εκδοτικός οίκος, με έτος ίδρυσης το 2007. Προήλθε από την συγχώνευση μεταξύ δύο προϋπαρχόντων νορβηγικών εκδοτικών οίκων: της J. W. Cappelens forlag, με έτος ίδρυσης το 1829, και της N. W. Damm & Søn, με έτος ίδρυσης το 1843. Η Cappelen Damm αποτελεί από κοινού ιδιοκτησία του σουηδικού εκδοτικού ομίλου Bonnier, ο οποίος είχε προχωρήσει στην εξαγορά της J. W. Cappelens forlag το 1987, καθώς και του δανικού ομίλου μέσων ενημέρωσης Egmont, ο οποίος είχε προχωρήσει στην εξαγορά της N. W. Damm & Søn το 1984.

## Παραπομπές


## Εξωτερικοί Σύνδεσμοι

*  Επίσημη ιστοσελίδα της Cappelen Damm 

Κατηγορία:Εκδοτικοί οίκοι στη Νορβηγία
Πλάνη του αχυρανθρώπου

[thumb|O πρόεδρος των ΗΠΑ [Ουίλλιαμ ΜακΚίνλεϊ καταστρέφει ένα ομοίωμα του αγγλικού Ιμπεριαλισμού. Από *Harper's Weekly*, 22 Σεπτέμβριου, 1900]]
Το **επιχείρημα** ή **πλάνη του αχυρανθρώπου** (αγγλικά strawman fallacy) είναι μια λογική πλάνη, κατά το οποίο ένας συζητητής παρουσιάζει παραλλαγμένα το επιχείρημα του αντιπάλου του, ώστε να επιτεθεί στην παραλλαγμένη του εκδοχή, και όταν την καταρρίψει, να εισηγηθεί ότι κατέρριψε το αρχικό επιχείρημα του αντιπάλου.

Έρευνα (Bizer, 2006) έδειξε πως το επιχείρημα μπορεί να είναι πειστικό, αν το ακροατήριο δεν έχει όρεξη να αναλύσει τα επιχειρήματα.

Ένα παράδειγμα είναι η πρόταση νόμου που κατατέθηκε στο κοινοβούλιο της Λουϊζιάνα το 2001. Η πρόταση νόμου εισηγητή πως, επειδή το βιβλίο του Δαρβίνου περί της εξέλιξης των ειδών, δικαιολογούσε τον ρατσισμό, η Λουϊζιάνα καταδικάζει την δαρβινική ιδεολογία που χωρίζει τους ανθρώπους σε ανώτερους και κατώτερους. Ο δαρβινισμός ως ιδεολογία δεν αποτελεί δικαιολογία για τον ρατσισμό.

*Το πρόσωπο 1* υποστηρίζει την πρόταση *Χ* .
'
'Το πρόσωπο 2* διαφωνεί με μια επιφανειακά παρόμοια πρόταση *Υ* , ψευδώς,
σαν ένα επιχείρημα κατά του *Y* να ήταν ένα επιχείρημα κατά του *Χ* .

Αυτός ο συλλογισμός είναι μια άγνοια ελέγχου: δεν ανταποκρίνεται στην εν λόγω πρόταση, παραποιώντας την αντίθετη θέση.

Για παράδειγμα:

* Παραθέτοντας τα λόγια του αντιπάλου εκτός πλαισίου - δηλαδή, επιλέγοντας παραθέματα που παραπλανούν για τις προθέσεις του αντιπάλου.
* Παρουσιαζόμενος κάποιος που υπερασπίζεται πτωχά μια θέση πολύ ως αμυνόμενος, και μετά αρνούμενος τα επιχειρήματα του εν λόγω προσώπου, δίνοντας την εντύπωση ότι *κάθε'' υποστηρικτής της θέσης αυτής (και ως εκ τούτου η ίδια η θέση) έχει ηττηθεί. 
* Η υπεραπλούστευση του επιχειρήματος του αντιπάλου, και στη συνέχεια η επίθεση σε αυτήν την απλοποιημένη έκδοση.
* Η υπερβολή (μερικές φορές υπερβολικά υπερβάλλουσα) του επιχειρήματος του αντιπάλου, και στη συνέχεια η επίθεση σε αυτήν την υπερβολική έκδοση.

## Παραπομπές


## Πηγές
* 

* 

*

Κατηγορία:Λογική πλάνη
J. W. Cappelens forlag

Η **J. W. Cappelens forlag**, συντομευμένη σε **Cappelen**, ήταν ένας εκ των παλαιότερων νορβηγικών εκδοτικών οίκων, η ύπαρξη του οποίου διήρκεσε μεταξύ του 1829 και του 2007.

Η J. W. Cappelens forlag ιδρύθηκε το 1829 από τον Γιόργκεν Ράιτ Κάππελεν. Το 1987, ο συγκεκριμένος εκδοτικός οίκος εξαγοράστηκε από τον σουηδικό εκδοτικό όμιλο Bonnier. Το 2007, η J. W. Cappelens forlag συγχωνεύτηκε με έτερο νορβηγικό εκδοτικό οίκο, την N. W. Damm & Søn, με τον εκδοτικό οίκο Cappelen Damm να αποτελεί αποτέλεσμα της συγκεκριμένης συγχώνευσης.

## Παραπομπές


## Εξωτερικοί Σύνδεσμοι

*  Επίσημη ιστοσελίδα της Cappelen Damm 

Κατηγορία:Εκδοτικοί οίκοι στη Νορβηγία
N. W. Damm & Søn

Η **N. W. Damm & Søn** ήταν νορβηγικός εκδοτικός οίκος, η ύπαρξη του οποίου διήρκεσε μεταξύ του 1843 και του 2007.

Η εταιρεία ιδρύθηκε στις 4 Δεκεμβρίου 1843 από τον Νιλς Βίλχελμ Νταμμ. Έλαβε την τελική ονομασία της, N. W. Damm & Søn (μτφ. «Ν. Β. Νταμμ και υιός»), όταν ο υιός του Νιλς, Χάραλντ Κρίστιαν Νταμμ, κατέστη συνέταιρός του. Το 1878, ο Χάραλντ Κρίστιαν Νταμμ κατέστη ως ο μοναδικός ιδιοκτήτης της N. W. Damm & Søn. Στη συνέχεια, παρέδωσε, με την σειρά του, τον εκδοτικό οίκο στον υιό του, Άρνε Νταμμ. Πέραν της κύριας εκδοτικής δραστηριότητάς της, η N. W. Damm & Søn διέθετε βιβλιοπωλεία, νέων, καθώς και μεταχειρισμένων, βιβλίων. Το βιβλιοπωλείο μεταχειρισμένων βιβλίων πωλήθηκε κατά τη διάρκεια της δεκαετίας του 1960, ενώ το βιβλιοπωλείο νέων βιβλίων έπαυσε να λειτουργεί το 1972. Το 1984, η συγκεκριμένη οικογενειακή επιχείρηση πωλήθηκε στον σουηδικό εκδοτικό όμιλο Egmont. Το 2007, η N. W. Damm & Søn συγχωνεύτηκε με έτερο νορβηγικό εκδοτικό οίκο, την J. W. Cappelens forlag, με αποτέλεσμα την ίδρυση νέας εταιρείας, της Cappelen Damm.

## Παραπομπές


Κατηγορία:Εκδοτικοί οίκοι στη Νορβηγία
Βρύση Εύβοιας

Η **Βρύση** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 225 κατοίκους. Είναι κτισμένη σε υψόμετρο 60 μέτρα σε επίπεδη έκταση κοντά στους πρόποδες του Μαυροβουνίου.

## Ιστορικά στοιχεία
Στη θέση Δραγκονάρα βρίσκονται τα ερείπια αρχαίας πόλης η οποία έχει ταυτιστεί με τη πόλη «Βρύγχες». Ήταν ένας από τους δήμους της αρχαίας Ερέτριας. Σήμερα σώζονται δύο από τις πύλες και λαξευτές κλίμακες. Στη θέση όπου βρίσκεται ο ναός της Ευαγγελιστρίας υπήρχε αρχαίος ναός αφιερωμένος στην Άρτεμη. Στη κάστρο Κούπα υπάρχουν ίχνη κυκλώπειων τειχών.

Η περιοχή του χωριού κατοικείται από τους βυζαντινούς χρόνους. Κοντά στο λόφο Δραγονάρα υπάρχουν ίχνη κατοίκησης και οχυρώσεων των μεσαιωνικών χρόνων, γνωστές ως Σαρακηνόκαστρο. Ο Μωάμεθ Β΄ ο Πορθητής πολιόρκησε το κάστρο, όπου είχαν οχυρωθεί περίπου 3.000 άτομα, το 1470. Όταν τελείωσαν τα πολεμοφόδια και τα τρόφιμα οι πολιορκημένοι παραδόθηκαν, αλλά ο Μωάμεθ αθέτησε τη συμφωνία και τους σκότωσε στην πεδιάδα προς τα νότια. Στο οθωμανικό φορολογικό κατάστιχο του 1474 αναφέρεται ο οικισμός Kupa (Κούπα), ο οποίος σήμερα βρίσκεται στην περιφέρεια του χωριού Βρύση. Σύμφωνα με το κατάστιχο, είχε 56 σπίτια.
μικρογραφία
Το 1836 η Βρύση προσαρτήθηκε στον δήμο Κονιστρίων, το 1848 στον δήμο Κοτυλαίων και με την κατάργηση των δήμων το 1912 ορίστηκε έδρα κοινότητας η οποία περιελάμβανε επίσης τα χωριά Επισκοπή, Γαία και Νεοχώρι. Με το σχέδιο Καποδίστριας προσαρτήθηκε στον δήμο Κονιστρών και με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Κοντά στο χωριό βρίσκεται παλιός νερόμυλος ο οποίος είναι ακόμη και σήμερα εν λειτουργία. Ο νερόμυλος διαθέτει τριβεία όπου πλένονταν τα βαριά χειμωνιάτικα ρούχα. Σε απόσταση περίπου 300 μέτρων, βρίσκεται η πηγή Κόλεθρα, από την οποία υδρεύεται το χωριό.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Gazzetta del Sud

Η **Gazzetta del Sud** (στα ελληνικά μεταφράζεται: Εφημερίδα του Νότου), είναι ιταλική ημερήσια εφημερίδα της Σικελίας, η οποία εκδίδεται στη Μεσσήνη. Είναι η πρώτη ημερήσια εφημερίδα στην Καλαβρία και η τρίτη στη Σικελία. Τον Αύγουστο του 2017, η Gazzetta del Sud αγόρασε την εφημερίδα Giornale di Sicilia.

## Παραπομπές


## Εξωτερικοί σύνδεσμοι
*Ο  

Κατηγορία:Εφημερίδες με τόπο έκδοσης την Ιταλία 
Κατηγορία:Εφημερίδες στην ιταλική γλώσσα
Κατηγορία:Μεσσίνα
Μακρυχώρι Εύβοιας

Το **Μακρυχώρι** είναι ορεινό χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 52 κατοίκους. Είναι κτισμένο σε υψόμετρο 520 μέτρα σε πλαγιά βουνού.

## Ιστορικά στοιχεία
Η περιοχή κατά την αρχαιότητα υπήρξε το όριο της επικράτειας της αρχαίας Κύμης. Το χωριό αναφέρεται σε οθωμανικό φορολογικό κατάστιχο του 1474 με την ονομασία *Makrihor*. Σύμφωνα με το κατάστιχο, είχε 25 σπίτια. Τον Σεπτέμβριο του 1822, κατά τη διάρκεια της επανάστασης του 1821, στο Μακρυχώρι έλαβε χώρα εμφύλια διαμάχη.

Το 1836 το Μακρυχώρι προσαρτήθηκε στον δήμο Κονιστρίων. Με την κατάργηση των δήμων το 1912 ορίστηκε έδρα κοινότητας η οποία παρέμεινε μέχρι το σχέδιο Καποδίστριας, οπότε και προσαρτήθηκε στον δήμο Κονιστρών. Με το σχέδιο Καλλικράτης προσαρτήθηκε στον δήμο Κύμης-Αλιβερίου.

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Στο χωριό βρίσκεται ο σταυρεπίστεγος ναός του 14ου αιώνα αφιερωμένος στον Άγιο Δημήτριο. Ο ναός στο εσωτερικό του είναι κατάγραφος. Οι τοιχογραφίες περιλαμβάνουν ολόσωμες απεικονίσεις αγίων και μαρτύρων σε φυσικό μέγεθος, τη Δέηση, καθώς και εικόνες από τη ζωή του Ιησού, της Θεοτόκου και του Αγίου Δημητρίου. Σώζεται επίσης η κτητορική επιγραφή του ναού. Σύμφωνα με την απογραφή ο ναός ανακαινίστηκε με έξοδα του Μιχαήλ Ταμισά και της γυναίκας του Ειρήνης το έτος 6811 από κτίσεως κόσμου, το οποίο αντιστοιχεί στο έτος 1303.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Ρόμαν Λομπ

Ο **Ρόμαν Λομπ** (γεννημένος στις 2 Ιουλίου 1990) είναι Γερμανός καλλιτέχνης. Τον Ιανουάριο και τον Φεβρουάριο του 2012, ο Λομπ ήταν διαγωνιζόμενος στη γερμανική τηλεοπτική εκπομπή Unser Star für Baku, που παρήγαγαν οι γερμανικοί τηλεοπτικοί σταθμοί Pro7 και Das Erste Είναι επίσης ο τραγουδιστής της μπάντας Rooftop Kingdom, μιας εναλλακτικής ροκ μπάντας με προέλευση στο Νόιστατ επί του Βιντ. Ήταν επίσης ιδρυτικό μέλος της γερμανικής μπάντας του μέταλκορ Days of Para.

## Παραπομπές


	

Κατηγορία:Γερμανικά μουσικά συγκροτήματα
Κατηγορία:Γερμανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με τη Γερμανία
Κατηγορία:Διαγωνισμός Τραγουδιού Eurovision 2012
Κατηγορία:Συμμετέχοντες στη Eurovision
Οζγκιέρ Οζγκιούρ

Ο **Οζγκιέρ Οζγκιουρ** (1940-2005) ήταν τουρκοκύπριος πολιτικός, εκ των ιστορικών ηγετών του Ρεπουπλικανικού Κόμματος στο ψευδοκράτος. Ήταν αριστερός.

Την περίοδο 1961-1975 εργάστηκε ως καθηγητής αγγλικών δευτεροβάθμιας εκπαίδευσης στο νησί. Με τις ψήφους των εκπαιδευτικών, εξελέγη στο ιδρυτικό κοινοβούλιο του τουρκικού ομοσπονδιακού κράτους της Κύπρου το 1975. Μεταξύ 1976 και 1996 υπηρέτησε ως ηγέτης του Ρεπουμπλικανικό Τουρκικού Κόμματος.

Κατηγορία:Τουρκοκύπριοι πολιτικοί
Θανάσης Βισκαδουράκης

Ο **Θανάσης Βισκαδουράκης** (Κρήτη ,5 Μαρτίου 1968) είναι Έλληνας ηθοποιός και παρουσιαστής.

## Πληροφορίες
Έχει ξεχωρίσει μέσα από τηλεοπτικές σειρές, θεατρικές παραγωγές και κινηματογραφικές ταινίες.

Κατάγεται από τον Βλοχό Καρδίτσας.

Το 2022 συμμετείχε στο ριάλιτι επιβίωσης Survivor Greece.

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες κωμικοί
Κατηγορία:Συμμετέχοντες στο Survivor Ελλάδας
Σερ Τζον Φίσερ Ντιλκ, 5ος Βαρονέτος

Ο **Σερ Τζον Φίσερ Ουέντγουερθ Ντιλκ, 5ος Βαρονέτος** γεννήθηκε στις 8 Μαΐου του 1906, ήταν γιός του Σερ Φίσερ Ουέντγουερθ Ντιλκ, 4ου Βαρονέτου (1877-1944) και της συζύγου του Έθελ Λούσι Κλίφορντ (1876-1959). Υπηρέτησε στο Υπουργείο Εξωτερικών μεταξύ 1929 και 1932 και πιο συγκεκριμένα στις Κυβερνητικές Υπηρεσίες Πληροφόρησης και στην Εξωτερική Υπηρεσία του BBC. Ήταν επικεφαλής των Βρετανικών Επίσημων Ασύρματων Ειδήσεων (British Official Wireless News) μεταξύ 1942 και 1945. Διαδέχθηκε ως ο 5ος Ντιλκ Βαρονέτος, της Οδού Sloane, στο Τσέλσι του Ηνωμένου Βασιλείου στις 25 Μαρτίου του 1944, μετά τον θάνατο του πατέρα του.

## Σπουδές
Σπούδασε στο Winchester College, στην κομητεία του Χάμπσαϊαρ, της Αγγλίας αλλά και στο Πανεπιστήμιο της Οξφόρδης.
[200px|εναλλ.=Οικόσημο (διακριτικό σήμα) των Ντιλκ Βαρονέτων της Οδού Sloane του Ηνωμένου Βασιλείου.|μικρογραφία|Οικόσημο (διακριτικό σήμα) των Ντιλκ [Βαρονέτος|Βαρονέτων της Οδού Sloane του Ηνωμένου Βασιλείου.]]

## Προσωπική ζωή
Στην αρχή παντρεύτηκε την Σίλα Σιντς, κόρη του Βρετανού Πρέσβη και Διπλωμάτη Σερ Γουίλιαμ Σιντς και της Αραμπέλα Μιούριελ Μπάτλερ, στις 15 Σεπτεμβρίου του 1934 μέχρι το 1949 όπου και χώρισαν. Απέκτησε μαζί της 2 γιους, τον διάδοχο του τίτλου και της κληρονομιάς των Ντιλκ, Σερ Τσαρλς Τζον Ουέντγουερθ Ντιλκ, 6ο Βαρονέτο (γεν. 1937) και τον Τίμοθι Φίσερ Ουέντγουερθ Ντιλκ (γεν. 1938). 

Αργότερα, στις 28 Δεκεμβρίου του 1951, παντρεύτηκε την Άιρις Έβελιν Κλαρκ, κόρη του Έρνεστ Κλαρκ, αργότερα γνωστή ως Λαίδη Ντιλκ. Η σύζυγός του πέθανε το 2011 σε ηλικία περίπου 90 ετών και ο ίδιος πέθανε 28 Ιουνίου του 1998 στην ηλικία των 92 ετών. 

Αδελφός του ήταν ο Κρίστοφερ Ουέντγουερθ Ντιλκ.

## Παραπομπές


Κατηγορία:Βαρονέτοι της Μεγάλης Βρετανίας
Μονόδρι Ευβοίας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.076379,
          38.547396
        ]
      }
    }
  ]
}

Το **Μονόδρι** ή **Μονόδρυ** ή **Μονόδρυο** είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 495 κατοίκους. Είναι κτισμένο σε υψόμετρο 60 μέτρα. Το Άνω Μονόδρυ βρίσκεται στην κορυφή λόφου ενώ το Κάτω Μονόδρυ στην πεδινή έκταση προς τα νότια. Ανάμεσά τους ρέει ο ποταμός Μανικιάτης, που γεφυρώθηκε στο Μονόδρι το 1888.

## Ιστορικά  στοιχεία
Η περιοχή κατοικείται από τους βυζαντινούς χρόνους. Ο οικισμός αρχικά βρισκόταν στη θέση Τροχαλία, αλλά καταστράφηκε από Σαρακηνούς πειρατές τον 9ο αιώνα. Οι κάτοικοι του οικισμού κατέφυγαν τότε στο λόφο που είναι κτισμένο το Άνω Μονόδρυ. Ο οικισμός άκμασε κατά τη διάρκεια της Φραγκοκρατίας και στην κορυφή του λόφου κτίστηκε πύργος. Ο πύργος σωζόταν μέχρι τον 19ο αιώνα, οπότε και κατεδαφίστηκε.

Το χωριό αναφέρεται σε οθωμανικό φορολογικό κατάστιχο του 1474 με την ονομασία *Monodri*. Σύμφωνα με το κατάστιχο, είχε 197 σπίτια και είχε οριστεί έδρα του Ναχιγιέ του Μονοδρίου. Ο Ναχιγιές περιελάμβανε χωριά από το Αυλωνάρι μέχρι την Κύμη.

Το 1836 το Μονόδρυ προσαρτήθηκε στον δήμο Κονιστρίων. Με την κατάργηση των δήμων το 1912 ορίστηκε έδρα ομώνυμης κοινότητας η οποία περιελάμβανε επίσης το χωριό Κοίλι. Με το σχέδιο Καποδίστριας προσαρτήθηκε στον δήμο Κονιστρών και με το σχέδιο Καλλικράτης προσαρτήθηκε στον δήμο Κύμης-Αλιβερίου. Στο χωριό λειτουργούν χώροι εστίασης (καφέ-μπαρ, ταβέρνες και ένα παραδοσιακό καφενείο).

### Απογραφές πληθυσμού
Η πορεία του πληθυσμού σύμφωνα με τις απογραφές:

## Σημεία ενδιαφέροντος
Επί του ποταμού Μανικιάτη στο ύψος του Μονοδρύου βρίσκεται πέτρινη τοξωτή γέφυρα, με δύο τόξα. Η γέφυρα κτίστηκε το 1888 επί Χαριλάου Τρικούπη. Για την κατασκευή της χρησιμοποιήθηκε ηφαιστειακή πέτρα από τους γειτονικούς Κήπους. Στο Άνω Μονόδρι διατηρούνται ακόμη σπίτια με παραδοσιακή αρχιτεκτονική. Στην κορυφή του λόφου βρίσκεται ναός με επιβλητικό καμπαναριό.

Στο χωριό βρίσκεται ο ναός της Κοίμησης της Θεοτόκου, στον οποίο έχει ενσωματωθεί βενετσιάνικος θυρεός.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Ρόδα Θιναλίου Κέρκυρας

Η **Ρόδα** Θιναλίου ή Σφακερών είναι παραθαλάσσιο χωριό της Κέρκυρας.

## Γεωγραφία
Η Ρόδα βρίσκεται στις βόρειες ακτές του νησιού σε απόσταση 36,5 χλμ. ΒΔ. από την πόλη της Κέρκυρας και 3 χλμ. Δ. από την Αχαράβη. Συνορεύει Ν. με τα Σφακερά, Δ. με τη Ρόδα Εσπερίων. ΒΔ. και Α.-ΒΑ. με τον Άγιο Στέφανο. Πρόκειται για καλοκαιρινό τουριστικό προορισμό και διαθέτει πολλά κέντρα εστίασης, μαγαζιά κάθε είδους, ταξιδιωτικά γραφεία, οργανωτές εκδρομών, internet cafè, pub και club. Υπάρχουν δύο παραλίες, μια στα δυτικά, πιο μικρή και απομονωμένη, δίπλα στο λιμανάκι και η άλλη ανατολικά κατά μήκος της ακτής και των σπιτιών του χωριού. Από το μικρό λιμανάκι ξεκινούν τουριστικά σκάφη που κάνουν εκδρομές προς τα Διαπόντια Νησιά.
Η παλιά ονομασία της είναι *Άγιος Γεώργιος* και αναφέρεται επίσημα το 1869 στο ΦΕΚ 55Α - 23/12/1869 να προσαρτάται στον τότε δήμο Ακρολοφιτών. το 1912 με το ΦΕΚ 261Α - 31/08/1912 διορθώνεται σε Ρόδα. Σύμφωνα με το σχέδιο Καλλικράτης και μετά την τροποποίησή του το 2019, μαζί με τα Σφακερά αποτελούν την τοπική κοινότητα Σφακερών που υπάγεται στη δημοτική ενότητα Θιναλίου του δήμου Βόρειας Κέρκυρας και σύμφωνα με την απογραφή 2011 έχει πληθυσμό 561 κατοίκους.

## Δείτε επίσης
Τον γειτονικό και συνώνυμο οικισμό Ρόδα Εσπερίων.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Κρίστοφερ Ουέντγουερθ Ντιλκ

O **Κρίστοφερ Ουέντγουερθ Ντιλκ**, γεννήθηκε στις 15 Δεκεμβρίου του 1913. Ήταν Άγγλος συγγραφέας και καταγόταν απο οικογένεια λογοτεχνών. Η μητέρα του, Έθελ Λούσι Κλίφορντ (1876-1959), η γιαγιά του, αλλά και ο αδελφός του προπάππου του o πολιτικός Σερ Τσαρλς Ντιλκ, 2ος Βαρονέτος, ήταν συντάκτες. Ήταν γιος του Σερ Φίσερ Ουέντγουερθ Ντιλκ, 4ου Βαρονέτου και αδελφός του Σερ Τζον Φίσερ Ντιλκ, 5ου Βαρονέτου.

## Προσωπική ζωή
Σπούδασε στο Winchester College και στο Τρίνιτι Χωλ του Κέιμπριτζ, όπου το παράτησε μετά απο ένα χρόνο για να γίνει δημοσιογράφος με την Daily Express. Αργότερα εργάστηκε ως εκδότης λογοτεχνικών βιβλίων.

Κατά την διάρκεια του Δευτέρου Παγκοσμίου Πολέμου, ο Ντιλκ υπηρέτησε στο Βασιλικό Σύνταγμα Πυροβολικού. Έγινε Επίτιμος Aντισυνταγματάρχης και συμμετείχε και ο ίδιος σε αρκετές αποστολές.

Το 1945 ήταν Ελεγκτής Τύπου στα δυτικά της Γερμανίας, με στόχο την εκκαθάριση του Ναζιστικού Τύπου και την έναρξη δημοκρατικών εφημερίδων.

Στο τέλος της ίδιας χρονιάς έγινο μέλος του BBC (British Broadcasting Corporation) ως επικεφαλής των Αγγλικών μεταδόσεων ραδιοφώνου και τηλεόρασης.

Ο Ντιλκ έγραψε για το ραδιόφωνο και τις ταινίες και ήταν συντάκτης αρκετών βιβλίων, συμπεριλαμβανομένων των *The Bridgehead*, *A Name for Myself*, *The Rotten Apple,* *Dr. Moberly's Mint-Mark* και *A study of Winchester College*. Παντρεύτηκε την Άλις Mέρι Μπεστ και απέκτησε μαζί της 4 παιδιά:

* Κάρολαϊν Σοφία Ντιλκ (γεν. 28 Μαΐου 1940)
* Άναμπελ Μέρι Ντιλκ (γεν. 28 Απριλίου 1942)
* Φίσερ Γουίλιαμ Ουέντγουερθ Ντιλκ (γεν. 14 Ιουνίου 1948)
* Λούσι Κάθριν Ντιλκ (γεν. 25 Ιουλίου 1952)

Πέθανε στις 9 Νοεμβρίου 1987 στην ηλικία των 73 ετών.

## Παραπομπές


Κατηγορία:Άγγλοι συγγραφείς
Σταρ Τρεκ Νο 4: Επιστροφή στο Παρόν

***Σταρ Τρεκ Νο 4: Επιστροφή στο Παρόν*** (αγγλικά: *Star Trek IV: The Voyage Home*) είναι μια αμερικανική ταινία επιστημονικής φαντασίας και δράσης του 1986 σε σκηνοθεσία του Λέοναρντ Νίμοϊ και βασίζεται στην τηλεοπτική σειρά *[[Σταρ Τρεκ: Η Αρχική Σειρά|Star Trek]]*. Είναι συνέχεια του *[[Σταρ Τρεκ Νο 3: Αναζητώντας τον Σποκ]]*, και ολοκληρώνεται η ιστορία που άρχισε με το *[[Σταρ Τρεκ Νο 2: Η Οργή του Καν]]* και συνεχίστηκε με το *Σταρ Τρεκ Νο 3: Αναζητώντας τον Σποκ*. Στην ταινία αυτήν το πλήρωμα του USS Enterprise ταξιδεύει πίσω στο χρόνο, για να βρει μεγαπτέρες φάλαινες, που κατά τον 23ο αιώνα έχουν εξαφανιστεί.

Η ταινία πρωτοκυκλοφόρησε στη Βόρεια Αμερική στις 26 Νοεμβρίου 1986 από την Paramount Pictures. Ήταν μια επιτυχία στο box office, κερδίζοντας $ 133 εκατομμύρια παγκοσμίως κι έγινε μια απο τις υψηλότερες εισπρακτικά ταινίες του 1986. Η κριτική αντίδραση στο φιλμ ήταν κυρίως θετική, με τους κριτικούς να επαινούν το χιούμορ της, τις ερμηνείες των πρωταγωνιστών της, την σκηνοθεσία και την ιστορία της ταινίας. Η ταινία θεωρείται από πολλούς φαν και κριτικούς ως μια απο τις καλύτερες ταινίες της σειράς Star Trek κι έλαβε επίσης τρεις υποψηφιότητες στην 59η απονομή των βραβείων Όσκαρ.

## Πλοκή
Ο Κάπταιν Κερκ και το πληρώμα του καλούνται σε δικαστήριο, προκειμένου να δικαστούν οι ίδιοι για την κλοπή και την καταστροφή του Εντερπραίζ. Ωστόσο στην πορεία εμφανίζεται μια μυστηριώδης εξωγήινη δύναμη, η οποία απειλεί την Γη εξατμίζοντας τους ωκεανούς και καταστρέφοντας την ατμόσφαιρα του πλανήτη. Στην προσπάθεια να σώσουν την Γη, ο ναύαρχος Κερκ και το πλήρωμά του πρέπει να ταξιδέψουν πίσω στο παρελθόν, και συγκεκριμένα στο Σαν Φρανσίσκο του 1986. Εκεί βρίσκονται σε έναν κόσμο πιο ξένο απ’ ό,τι έχουν συναντήσει μέχρι τώρα στην καριέρα τους, τον οποίον και καλούνται να αντιμετωπίσουν.

## Ηθοποιοί και Χαρακτήρες
* Γουίλιαμ Σάτνερ στο ρόλο του *Τζέιμς Τ. Κερκ*
* Λέοναρντ Νίμοϊ στο ρόλο του *Σποκ*
* ΝτεΦόρεστ Κέλι στο ρόλο του * Λέοναρντ Μακοί*
* Τζέιμς Ντούχαν στο ρόλο του *Μοντγκόμερι Σκοτ*
* Νισέλ Νίκολς στο ρόλο της *Ουχούρα*
* Τζορτζ Τακέι στο ρόλο του *Χικάρου Σούλου*
* Γουόλτερ Κένιγκ στο ρόλο του *Πάβελ Τσέκοφ*
* Κάθριν Χικς στο ρόλο της *Δρ. Γκίλιαν Τείλορ*
* Μαρκ Λέναρντ στο ρόλο του *Σάρεκ*
* Τζείν Γουαϊάτ στο ρόλο της *Αμάντα Γκρείσον'
* Μάτζελ Μπάρετ στο ρόλο της *Κριστίν Τσάπελ*
* Ρόμπιν Κέρτις στο ρόλο της *Σάαβικ*
* Ρόμπερτ Ελινσταίν στο ρόλο του *Προέδρου της Ομοσπονδίας*
* Γκρείς Λι Γουίτνεϊ στο ρόλο της *Τζάνις Ραντ''

## Παραπομπές


## Εξωτερικοί σύνδεσμοι
* Επίσημη ιστοσελίδα
* Σταρ Τρεκ Νο 4: Επιστροφή στο Παρόν στο IMDb

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1986
Κατηγορία:Ταινίες παραγωγής Paramount Pictures
Κατηγορία:Περιπέτεια επιστημονικής φαντασίας (ταινίες)
Κατηγορία:Κωμικές ταινίες επιστημονικής φαντασίας
Κατηγορία:Ταινίες τοποθετημένες στο Σαν Φρανσίσκο
Κατηγορία:Ταινίες γυρισμένες στο Σαν Φρανσίσκο
Κατηγορία:Ταινίες σίκουελ
Κατηγορία:Ταινίες με ταξίδι στον χρόνο
Κατηγορία:Ταινίες τοποθετημένες στο μέλλον
Κατηγορία:Σταρ Τρεκ
Been Down So Long

To **Been Down So Long** είναι τραγούδι του αμερικανικού ροκ συγκροτήματος The Doors. Συμπεριλήφθηκε στον τελευταίο δίσκο που ηχογράφησε το συγκρότημα μαζί με τον Τζιμ Μόρισον με τίτλο *[[L.A. Woman]]*.

## Στίχοι
Οι στίχοι του κομματιού αναφέρονται στην κατάθλιψη, την απελευθέρωση και τη σεξουαλικότητα. Ο τίτλος είναι εμπνευσμένος από τη νουβέλα "*Been Down So Long It Looks Like Up To Me*" του Ρίτσαρντ Φαρίνα και απ'το τραγούδι του Furry Lewis,  "I Will Turn Your Money Green" "I been down so long/It seem like up to me". 

Επίσης άλλες αναφορές του κομματιού είναι στα συχνά προβλήματα που αντιμετώπιζε το συγκρότημα με την αστυνομία, κυρίως από τις διάφορες συλλήψεις του τραγουδιστή του συγκροτήματος Μόρισον.

## Συντελεστές
Το ***Been Down So Long*** ηχογραφήθηκε από τους εξής μουσικούς:

* **[[Τζιμ Μόρισον]]***φωνητικά*
* **[[Ρόμπι Κρίγκερ]]***slide κιθάρα*
* **[[Ρέι Μάνζαρεκ]]***ρυθμική κιθάρα* 
* **[[Τζον Ντένσμορ]]***τύμπανα*

**Γκεστ συμμετοχές**
* **Τζέρι Σεφ***μπασο*
* **Μάρκ Μπένο***ρυθμική κιθάρα*

## Παραπομπές


## Εξωτερικοί σύνδεσμοι
* Been Down So Long στο Genius Lyrics

Κατηγορία:Τραγούδια του 1971
Κατηγορία:Τραγούδια των The Doors
Σταρ Τρεκ: Η Εξέγερση

**Σταρ Τρεκ: Η Εξέγερση** (αγγλικά: *Star Trek: Insurrection*) είναι μια αμερικανική ταινία επιστημονικής φαντασίας και δράσης του 1998 σε σκηνοθεσία του Τζόναθαν Φρεϊκς.Είναι η ένατη ταινία Σταρ Τρεκ καθώς και η τρίτη με πρωταγωνιστικούς χαρακτήρες αυτούς της Επόμενης Γενεάς. Στην ταινία αυτήν το πλήρωμα του USS Enterprise-E επαναστατεί ενάντια στον Αστροστόλο όταν ανακαλύπτει μια συνομοσία με ένα είδος ονόματο Σον'α το οποίο προσπαθεί να κλέψει τον φιλειρηνικό πλανήτη Μπακου με στόχο να διασφαλίσει τα αγαθά του συγκεκριμένου πλανήτη.

Η ταινία πρωτοκυκλοφόρησε στη Βόρεια Αμερική στις 4 Ιουνίου 1998 από την Paramount Pictures. Ήταν μια επιτυχία στο box office, κερδίζοντας $ 117 εκατομμύρια παγκοσμίως. Η κριτική αντίδραση στο φιλμ ήταν μικτή, με τους κριτές να επαινούν την ερμηνεία του Πάτρικ Στιούαρτ και την σκηνοθεσία του Τζόναθαν Φρεϊκς, ενώ άλλοι κριτικοί την θεώρησαν ότι είναι ένα εκτεταμένο επεισόδιο των τηλεοπτικών σειρών Σταρ Τρεκ. Η ταινία προτάθηκε για διάφορα βραβεία, ανάμεσα σε αυτά για ένα βραβείο Saturn και για ένα βραβείο Hugo, άλλα τελικα κέρδισε μόνο ένα βραβείο βραβείο Young Artist.

## Πλοκή
Από την ίδρυσή της, η Ομοσπονδία Ενωμένων Πλανητών έχει έναν απαράβατο κανόνα: κανένας πολίτης της δεν πρέπει να αναμιγνύεται στις υποθέσεις και την εξέλιξη των μη εξελιγμένων πολιτισμών. Τώρα, όμως, ο Πικάρντ λαμβάνει διαταγές που υπονομεύουν αυτό το διάταγμα. Αν υπακούσει, 600 φιλήσυχοι κάτοικοι του πλανήτη Μπα’κού θα απαχθούν από την πατρίδα τους, για να μετοικήσουν σε αυτόν εκατομμύρια άλλοι με σκοπό να εκμεταλλευτούν την αντι-γηριατρική επίδραση που έχει στον οργανισμό. Αν δεν υπακούσει, θα βάλει σε κίνδυνο το σκάφος του, την καριέρα του και τη ζωή του. Για τον Πικάρντ, υπάρχει μόνο μία λύση: ανταρσία ενάντια στον αστροστόλο.

## Ηθοποιοί και Χαρακτήρες
* Πάτρικ Στιούαρτ στο ρόλο του *Ζαν-Λουκ Πικάρντ*
* Τζόναθαν Φρέικς στο ρόλο του *Γουίλιαμ Ράικερ*
* Μαρίνα Σίρτις στο ρόλο της *Ντιάνα Τρόι*
* Λεβάρ Μπάρτον στο ρόλο του *Τζόρντι Λα Φορτζ*
* Γκέιτς ΜακΦάντεν στο ρόλο της *Μπέβερλι Κράσερ*
* Μάικλ Ντορν στο ρόλο του *Γουόρφ*
* Μπρεντ Σπίνερ στο ρόλο του *Ντάτα*
* Φ. Μάρεϊ Έιμπραχαμ στο ρόλο της *Ρου'άφο*
* Ντόνα Μέρφι στο ρόλο της *Ανίτζ*
* Άντονι Ζερμπ στο ρόλο του *Αντιναυάρχου Ντάουφέρτι*
* Γκρεγκ Χένρι στο ρόλο του *Γκαλάτιν*
* Ντάνιελ Χιου Κένλι στο ρόλο του *Σοτζέφ*
* Μαίκλ Γουελτς στο ρόλο του *Άρτιμ*
* Στέφανι Νίζνικ στο ρόλο της *Πέριμ*

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Σταρ Τρεκ: Η Εξέγερση στο IMDb

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1998
Κατηγορία:Ταινίες παραγωγής Paramount Pictures
Κατηγορία:Ταινίες γυρισμένες στην Καλιφόρνια
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες τοποθετημένες στο μέλλον
Κατηγορία:Ταινίες σίκουελ
Κατηγορία:Σταρ Τρεκ
Κατηγορία:Ταινίες με μουσική σύνθεση Τζέρι Γκόλντσμιθ
Κατηγορία:Πολιτικές ταινίες